Euroopa Liidu Teataja L 264 , 15/10/2003 Lk 0016 - 0018



Komisjoni määrus (EÜ) nr 1801/2003, 14. oktoober 2003, millega antakse ajutine luba teatavate mikroorganismide uuele kasutamisviisile söötades (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni direktiiviga 2003/7/EÜ, [2] eriti selle artiklit 3 ja artikli 9e lõiget 1, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Direktiivi 70/524/EMÜ C lisa II osas nimetatud mikroorganisme sisaldavate lisandite puhul võib söödalisandi uut kasutusviisi ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selline ajutine luba antakse kuni neljaks aastaks. (3) Selle lisandi kasutamiseks on antud luba komisjoni määrusega nr 1411/1999/EÜ [3] põrsaste kohta ning komisjoni määrusega (EÜ) nr 1636/1999 [4] nuumvasikate ja broilerkanade kohta. (4) Esitatud on uusi andmeid, mis toetavad taotlust laiendada kasutusluba broilerkalkunitele. (5) Käesoleva määruse lisas kirjeldatud mikroorganismide kohta esitatud loataotluse hinnang näitab, et direktiivi 70/524/EMÜ artikli 9e lõikes 1 osutatud tingimused on täidetud. (6) Lisas kirjeldatud Enterococcus faecium'i võib seepärast lubada ajutiselt kasutada nelja aasta jooksul ning lisada selle lubatud söödalisandite loetellu IV peatükis. (7) Söötade teaduskomitee on andnud soodsa hinnangu kalkunite söödalisandina kasutatava Enterococcus faecium'i kahjutuse ja kasutamise kohta, kui neid kasutatakse käesoleva määruse lisas sätestatud tingimustel. (8) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [5] kohaldamisega. (9) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mikroorganismide gruppi kuuluvat ja lisas osutatud lisandit lubatakse kasutada söödalisandina lisas sätestatud tingimustel. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. oktoober 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 22, 25.1.2003, lk 28. [3] EÜT L 164, 30.6.1999, lk 56. [4] EÜT L 194, 27.7.1999, lk 17. [5] EÜT L 183, 29.6.1989, lk 1. -------------------------------------------------- LISA "Nr (või EÜ nr) | Söödalisand | Keemiline valem, kirjeldus | Loomaliik või-kategooria | Maksimumvanus | Miinimumsisaldus | Maksimumsisaldus | Muud sätted | Lubamise tähtaeg | CFU/kg täissöödas | CFU/kg täissöödas | Mikroorganismid 13 | Enterococcus faecium DSM 10 663/NCIMB 10 415 | Enterococcus faecitum'i valmistis, mis sisaldab vähemalt: pulber ja graanulid:3,5 x 1010 CFU/g lisanditKaetud vorm:2,0 x 1010 CFU/g lisanditVedel vorm:1 x 1010 CFU/ml lisandit | Broiler-kalkunid | — | 1 x 107 | 1 x 109 | 1.Söödalisandi ja eelsegu kasutusjuhenditesse märkida säilitustemperatuur, kõlblikkusaeg ja granuleerimispüsivus.2.Võib kasutada segajõusöödas, mis sisaldab lubatud koktsidiostaatikume: diklasuriil, lasalotsiidnaatrium, maduramütsiinammoonium, monensiinnatrium, halofuginoon, robenidiin. | 18. oktoobrist 2003 kuni 18. oktoobrini 2007" | --------------------------------------------------